Hvenær : Laugardagur 10. Ágúst klukkan 11:30 Hér hefst titilvörnin , annað ferðalag til London þar sem City heimsækir West Ham . Það er eins og það hafi verið í gær sem City kláraði Brighton og fagnaði öðrum meistaratitli í röð og þeim fjórða í heildina . Hinsvegar er komið að nýju tímabili og spennan er að fara með undirritaðan og verð ég mættur í sófan , í fínu City treyjuna , með fánan yfir stofuborðið og tilbúin í hvað sem þessi leikur hendir í áttina að mér . En fyrst höfum við nokkra hluti að spjalla um . -City hefur unnið sjö leiki í röð gegn West Ham og unnið flesta sannfærandi . -Seinasti tapleikur City gegn West Ham var á heimavelli þann 19 september 2015 . -West Ham hefur ekki haldið hreinu í 16 keppnisleikjum gegn City . - Aguero hefur skorað sex mörk í opnunarleik ensku úrvalsdeilarinnar , metið er átta mörk í röð . -David Silva hefur skorað í öllum þremur leikjum sem hann hefur spilað á London Stadium og sex í heildina gegn West Ham , meira en gegn öðrum liðum . City hófu tímabilið á sigri í vítaspyrnukeppni gegn Liverpool þar sem okkar menn unnu sinn fyrsta titil af vonandi mörgum á þessu tímabili . Sigurinn var þó dýrkeyptur því Leroy Sane fór meiddur af velli og hefur komið í ljós að hann reif fremra krossband og þarf að fara í aðgerð . Það fer ekki mörgum orðum um það hversu mikið áfall þetta er fyrir Sane og ekki síður City . Erfið meiðsli og erfitt bataferli sem bíður Sane sem á í hættu á að missa af öllu tímabilinu . Yfir hann hefur rignt haugur af skilaboðum á twitter , bæði frá núverandi og fyrrum samherjum , sem sýnir hversu mikil samstaða og bræðralag er innan klúbbsins . Það bárust fréttir í dag að Ikay Gundogan skrifaði undir nýjan samning við City sem heldur honum hjá klúbbnum til ársins 2023 og eru það allgjörlega frábærar fréttir . Flestir leikmenn City eru á samningi til ársins 2023 og má búast við töluverðum stöðuleika í leikmannahópnum á næstu árum eins og áður hefur verið samanber Kompany , Aguero , Silva og svo mætti lengi telja . Einnig hefur komið í ljós að David Silva verður fyrirliði liðsins og Fernandinho og De Bruyne eru þar næstir . Að leikmannamálum City fyrir leikinn eru flestir heilir , fyrir utan Sane og Mendy . Þá mun nýr leikmaður City Cancelo ekki spila , ef marka skal orð Guardiola á blaðamannafundi fyrir leik , það er því hægt að slá því fyrir víst að Walker verði á sínum stað . Einnig greindi Guardiola frá því að Mahrez og Laporte muni geta tekið þátt í leiknum . Ég býst við því að City verði með svipað lið og gegn Liverpool . Aguero , Ederson og Laporte koma inn og svo detta Otamendi , Bravo og Sane út er sirka mín spá . West Ham enduðu tímabilið i fyrra frábærlega og náðu tíunda sætinu með 52 stig og enduðu tímabilið á þremur sigrum og leitast því að fjórða sigri í röð . Stjóri West Ham þekkjum við öll , hinn viðkunnalegi Manue Pellegrini . Pellegrini stýrði City frá 2013 til 2016 með fínum árangri , einn englandsmeistaratitill og tveir deildarbikarar ásamt því að koma City í undanúrslit meistaradeildar Evrópu sem er það lengsta sem þeir hafa farið í þeirri keppni . Leikmannahópur West Ham er fullskipaður að undanskildum Mark Noble sem missir af leik liðanna að þessu sinni . Nýir og spennandi leikmenn í þeim Pablo Fornals og Sebastian Haller , sem báðir koma frá Þýskalandi , mun styrkja liðið umtalsvert og tel ég öruggt að þeir verði í byrjunarliðinu . Þá ert vert að minnast á að bekkur liðsins er sennilega sterkari en hann hefur áður verið og margir skemmtilegir og spennandi leikmenn þar sem geta sprengt upp leikinn . Hverjum ættuð þið að fylgjast með ? Pablo Fornals 23 ára gamall spænskur sóknarþenkjandi miðjumaður sem var keyptur frá Villareal . Heillaði marga á Evrópumóti u - 21 í sumar . Verður spennandi hvernig hann höndlar ensku úrvalsdeildina í vetur . Dómgæsla leiksins verður í höndum Mike Deans og hans aðstoðarmanna , þar á með VAR teymis en í fyrsta skiptið verður notast við VAR í ensku úrvalsdeildinni á þessu tímabili . Ég hvet alla að vera virk á facebook síðu stuðningsmannafélagsins og bendi ykkur á að klúbburinn hittist á Ölver og horfir á alla leiki saman . Áfram City !